#### KÄSUNDUSLEPING nr 1-18/2023/7

19.01.2023

(hiliseima digitaalallkirja kuupäev)

**Riigimetsa Majandamise Keskus**, edaspidi **käsundiandja,** keda esindab juhatuse esimehe 10.02.2020 käskkirja nr 1-5/32 alusel Jõgevamaa külastuala juht Andri Plato, ühelt poolt,

ja **Lüüdik & Kalja OÜ** ,edaspidi **käsundisaaja,** keda esindab põhikirja alusel juhatuse liige Tõnu Kalja, teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,** väikeost 1-47/2714 „RMK Elistvere loomapargi loomadele veterinaarteenuse tellimine“ tulemusena alljärgnevas:

1. **Lepingu objekt**

Lepingu objektiks on käsundisaaja poolt käsundiandjale 24 kuud alates lepingu sõlmimisest, lepinguga kokkulepitud tingimustel ja korras järgmise teenuse osutamine RMK Elistvere loomapargi loomade veterinaarravi ja profülaktilised tööd vastavalt veterinaarkorralduse seadusele ja ravimiseadusele, ravimite ja biopreparaatidega varustamise, säilitamise ja kasutamise korraldamine, samuti vajaliku veterinaardokumentatsiooni täitmine edaspidi **teenus**.

1. **Poolte kohustused**
   1. Käsundisaaja kohustub:
      1. osutama käsundiandjale lepingu punktis 1 nimetatud teenust vastavalt lepin­gus sätestatud tingimustele, oma teadmistele ja võimetele, täites käsundi hoolsalt, lojaalselt, käsundiandja jaoks parima kasuga ja vältides kahju tekkimist käsundiandja varale;
      2. täitma teenuse osutamisel käsundiandja juhiseid. Kui käsundisaaja soovib käsundiand­ja juhistest kõrvale kalduda, peab ta sellest käsundiandjale teatama ja tema otsuse ära oota­ma, välja arvatud juhul, kui viivitusega kaasneks käsundiandjale ilmselt ebasoodus tagajärg ja kui asjaoludest tulenevalt võib eeldada, et käsundiandja kiidab kõrvalekaldumise heaks;
      3. teatama käsundiandjale kõigist teenuse osutamisega seotud olulistest asjaoludest, eelkõige sellistest asjaoludest, mis võivad ajendada käsundiandjat juhiseid muutma;
      4. kinni pidama käsundiandja poolt kehtestatud ja käsundisaajale tutvus­tatud keskkonnanõuetest.
2. **Tasu**
   1. Käsundiandja kohustub maksma tasu käsundisaaja esitatud arvete kohaselt. Arved peavad sisaldama käsundi täitmiseks käsundisaaja huvides tehtud toimingute aega ja kohta. Käsundisaaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   2. Käsundiandja maksab käsundisaajale teenuse osutamise eest kord kuus esitatava arve alusel lepingulist kuu tasu 240 (kakssada nelikümmend) eurot, veterinaarteenus (x tundi) 48 (nelikümmend kaheksa )eurot (hinnad sisaldavad käibemaksu 20%) ning ravimite hinna vastavalt esitatud arvele.
   3. Juhul, kui lepingu täitmise käigus selgub teenuste mahu muutmise vajadus, lepivad pooled kokku koos mahu muutumisega lepingu punktis 3.2. nimetatud summa muutmise.
3. **Poolte esindajad ja kontaktandmed**
   1. Käsundiandja esindaja on RMK Andri Plato tel 540014851, e-post andri.plato@rmk.ee .
   2. Käsundisaaja esindaja on juhatuse liige Tõnu Kalja, tel 56469773 e-post tonukalja@hotmail.com
4. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
5. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 1 kuu.
   3. Kumbki pool võib käesoleva lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
6. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt al­lakirjutamise momendist või poolte poolt kirjalikult määratud tähtajal.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Käsundiandja** | **Käsundisaaja** |
|  |  |
| Riigimetsa Majandamise Keskus | Lüüdik & Kalja OÜ |
| Registrikood 70004459 | Registrikood 113478899 |
| Mõisa/3, Sagadi küla, | Tartumaa, Tartu vald, Kõrveküla alevik, Kubjaringi 24 |
| Haljala vald, 45403 | Tel 56469773 |
| Lääne-Viru maakond  Tel 676 7500 | E-post tonukalja@hotmail.com |
| E-post rmk@rmk.ee |  |
|  |  |
| Allkirjastatud digitaalselt | Allkirjastatud digitaalselt |
|  |  |
|  |  |
| Andri Plato | Tõnu Kalja |
|  |  |